Jaroslavs Šaitars

Jaroslavs Šaitars (;  Ostrava — ) bija Čehijas starptautiskais lielmeistars šahā (1985).

 Biogrāfija 
1950. gadu sākumā bijis viens no Čehoslovākijas vadošajiem šahistiem. 1952. gada Čehoslovākijas šaha čempionātā izcīnījis sudraba medaļu. Pārstāvējis Čehoslovākijas komandu Pasaules šaha olimpiādēs, kurās piedalījies 2 reizes (1952-1954).OlimpBase :: Men's Chess Olympiads :: Jaroslav Šajtar Piedalījies Pasaules šaha čempiona izcīņas cikla zonas turnīros, kuros 1951. gadā dalījis 7.-8. vietu, bet 1954. gadā dalījis 10.-12. vietu. 1938. gadā uzvarējis starptautiskajā šaha turnīrā Krakovā, bet 1947. gadā Varšavas starptautiskajā šaha turnīrā dalījis 2.-5. vietu ar Isāku Boļeslavski, Vasiliju Smislovu un Ludeku Pahmanu (uzvarēja Svetozars Gligoričs). Par panākumiem turnīros FIDE 1950. gadā Šaitaram kā vienam no pirmajiem piešķīrusi starptautiskā meistara (IM), bet 1985. gadā - starptautiskā lielmeistara (GM) goda nosaukumu.

Pēc 1956. gada beidzis aktīvā šahista gaitas. 1954. gadā ievēlēts par FIDE prezidija locekli. No 1970. līdz 1974. gadam bijis FIDE biroja loceklis. No 1956. līdz 1978. gadam bijis FIDE viceprezidents. 1966. gadā ievēlēts par Čehoslovākijas šaha federācijas ģenerālsekretāru. Bijis šaha nodaļu redaktors laikrakstā Mladá fronta (1945—1949 un 1951—1960) un žurnālā Československý sport (1968—1982). 1955. gadā saņēmis FIDE starptautiskā tiesneša nosaukumu. Tiesājis vairākus nozīmīgus starptautiskos šaha turnīrus, tajā skaitā bijis 17. šaha olimpiādes un 18. šaha olimpiādes galvenais tiesnesis.

 Atsauces 

 Ārējās saites 

Kategorija:1921. gadā dzimušie
Kategorija:2003. gadā mirušie
Kategorija:Čehijas šahisti
Kategorija:Čehoslovākijas šahisti
Kategorija:Šaha tiesneši